पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण को लेकर राज्य सरकार द्वारा लगाए गए लॉकडाउन की शुरुआत हीं नियमों के उल्लंघन के साथ हुई। सुबह के समय में पुलिस-प्रशासन के सड़कों पर नहीं रहने के कारण वाहन चालक से लेकर दुकानदार एवं आमलोगों तक ने गाइडलाइन की जमकर धज्जियां उड़ाई। आपदा प्रबंधन द्वारा जारी गाइडलाइन में लोगों के पैदल चलने पर भी पाबंदी लगा दी गई है लेकिन टेंपो चालकों ने ठूंस-ठूंस कर यात्रियों को बैठाकर उन्हें गंतव्य तक पहुंचाया। बाजार में भी सोशल डिस्टेंसिंग की धज्जियां उड़ाते हुए लोगों ने खरीदारी की।
नियमों के अवहेलना होने पर यहां पर लापरवाही का आलम दिखा। जिससे प्रशासन भी पूरी तरह से बेखबर रहा। बुधवार की सुबह सब्जी मंडी के जो नजारे देखे उससे तो साफ लगा कि लोगों को ना तो कोरोना का भय है ना ही सरकार के आदेशों का। लोग खुलेआम सोशल डिस्टेंसिंग का उल्लंघन कर रहे थे। मास्क तो नाममात्र का लगाए हुए थे। यह अलग बात है कि मीडिया को देखने उपरांत कुछ ने मास्क लगाया तो किसी ने गमछा से मुंह ढंक लिया। लोग यह समझने को तैयार नहीं कि गाइडलाइन का पालन नहीं किया तो उन्हें एवं उनके परिवार को भी दिक्कत हो सकती है। जबकि प्रशासन लगातार गाइड लाइन पालन का संदेश दे रहा है।
कोचस में बिना वजह बाहर निकले लोगों को पुलिस ने खदेड़ा
राज्य सरकार द्वारा लॉकडाउन की घोषणा करने के बाद सड़कों पर बिना मतलब के घूम रहे लोगों को स्थानीय पुलिस ने दौड़ाया कर खदेड़ दिया। गश्ती के क्रम में निकले थानाध्यक्ष नरोत्तम चंद्र, बीडीओ प्रमोद कुमार, सीओ सुरेंद्र कुमार, इओ डॉ प्रियंका कुमारी, ओपी प्रभारी विजय कुमार सिंह व पुलिस के जवानों ने महात्मा गांधी चौक , पुरानी बाजार, बस डिपो, डाकबंगला मार्केट, सब्जी मंडी, परसथुआं में सड़कों पर बिना वजह निकले लोगों को खदेड़ा। वही सभी अधिकारियों की मौजूदगी में पुलिस सभी मार्गों पर गश्त करते रही। उधर परसथुआं बाजार में ओपी प्रभारी विजय कुमार के नेतृत्व में निकले पुलिस जवानों ने बाजार के सभी चौराहों पर गश्त कर लॉक डाउन का पाठ पढ़ाया। नौजवानों पर लाठी भी चटकाया। उठक बैठक कराई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn